Avery DesignPro 2000
Avery DesignPro 2000 lader dig legende let udskrive etiketter i alle mulige størrelser og former.

Når du starter programmet, bliver du bedt om at indtaste et brugernavn. Gør det, og klik "OK". Derefter bliver du spurgt, om du vil kalibrere (indstille) din printer. Klik på "Ja". To nye vinduer åbnes. Et hjælpevindue, "Avery DesignPro Help", som du blot lukker ved at klikke på knappen med et "X" i det øverste højre hjørne, og vinduet "Kalibrering af udskrift", her klikker du på knappen "Udskriv kalibreringsark …". I et nyt vindue bliver du bedt om at sætte et tomt ark papir i printeren. Når du har sat papir i, skal du klikke på "Udskriv". Følg anvisningerne på det papir, der udskrives, og klik "OK" for at lukke vinduet "Kalibrering af udskrift".

Nu er du klar til at bruge programmet. Vælg punktet "Ny…" fra menuliniens punkt "Filer", og vælg derefter, hvilken slags etiketter du ønsker at lave. Nu kan du tilføje tekst og billeder efter alle kunstens regler og udskrive dem på din printer. Under menuliniens punkt "Hjælp" finder du punktet "DesignPro Hjælp", hvor du kan få alle programmets mange funktioner forklaret. Du afslutter Avery DesignPro 2000 ved at vælge punktet "Afslut" under menuliniens punkt "Filer". Avery DesignPro 2000 er gratis, brug dette serienummer, når du installerer programmet: DPEUR-3102412-N122664-V